Emmanuel Agyemang-Badu

Emmanuel Agyemang-Badu (lahir 2 Disember 1990 di Berekum) merupakan pemain bola sepak profesional Ghana yang bermain untuk kelab Serie A, Hellas Verona secara pinjaman dari Udinese.

Karier kelab 
Badu memulakan kariernya bersama Berlin F.C. di Berekum, Brong-Ahafo sebelum menyertai Berekum Arsenal. Badu dinamakan dalam pasukan All Star Liga Perdana Ghana pada 21 Mei 2007.

Berekum Arsenal dan Recreativo de Huelva
Pada 11 Julai 2008, Badu meninggalkan Berekum Arsenal dan menyertai Asante Kotoko secara pinjaman setahun.

Badu menjalani ujian percubaan di England bersama Middlesbrough pada bulan Ogos 2008 dan di Wolverhampton Wanderers tiga bulan kemudian.

Pada 16 April 2009, dia menandatangani kontrak perpinjaman selama enam bulan bersama Recreativo de Huelva secara pinjaman dari Berlin FC. Kontraknya bersama Recreativo de Huelva dibubarkan pada bulan September 2009 dan dia kembali ke Asante Kotoko.

Udinese
Pada bulan November 2009, BBC dan Sky Sports mengumumkan bahawa kelab Serie A, Udinese Calcio akan menandatangani Badu pada bulan Januari 2010 dan pada 28 Januari 2010, kelab itu mengumumkan di laman web rasmi mereka bahawa mereka telah menandatangani pemain itu dari Berlin FC. Badu menerima panggilan pasukan utamanya untuk menentang A.C. Milan pada 12 Februari, tetapi tidak bermain. Dia membuat penampilan pertamanya menggantikan Paolo Sammarco pada 28 Mac 2010 ketika menentang Fiorentina, dimana Udinese kalah 1–4. Badu menjadi pemain tetap pada musim 2011–12, menggantikan Gökhan İnler dalam formasi baru 4–1–4–1 atau formasi 4–4–1–1 ketika menentang Arsenal.

Karier antarabangsa

Badu telah mewakili Ghana di peringkat bawah-20, bawah-23 dan senior. Pada 22 Mei 2008, dia menerima panggilan pertamanya untuk pasukan senior. Penampilan senior antarabangsa pertama Badu datang pada 8 Jun 2008 ketika menentang Lesotho dan gol pertamanya ketika menentang Congo pada bulan Jun 2011.

Karier belia
Pada 1 Januari 2009, dia dinamakan dalam skuad Black Satellites untuk Kejohanan Belia Afrika 2009 di Rwanda. Badu bermain untuk pasukan domestik Black Star dalam Kejohanan Negara-Negara Afrika 2009 di Ivory Coast dan mewakili negaranya ketika Piala Dunia B-20 FIFA 2009 di Mesir.

Badu menjaringkan gol kemenangan penalti pada 16 Oktober 2009 dalam perlawanan akhir Piala Dunia B-20 FIFA 2009 menentang Brazil. Gol penaltinya menjadikan Ghana negara Afrika pertama untuk memenangi Piala Dunia B-20 FIFA.

Karier senior
Pada tahun 2010, Badu dilipih untuk skuad Piala Negara-Negara Afrika dimana Black Stars mendapat tempat kedua dibelakang Mesir, dan kemudiannya beraksi dalam edisi 2012 dan 2013.

Selepas terlepas Piala Dunia FIFA 2010 akibat kecederaan, Badu dipilih ke dalam skuad Ghana untuk Piala Dunia FIFA 2014.

Rujukan

Pautan luar 

Kelahiran 1990
Orang hidup
Pemain bola sepak Ghana
Pemain Asante Kotoko F.C.
Pemain Piala Negara-Negara Afrika 2010
Pemain Piala Negara-Negara Afrika 2012
Pemain Piala Negara-Negara Afrika 2013
Pemain Piala Dunia FIFA 2014
Pemain Piala Negara-Negara Afrika 2015
Pemain Recreativo de Huelva
Pemain Berekum Arsenal
Pemain Udinese Calcio
Pemain Bursaspor
Pemain Hellas Verona F.C.
Pemain Serie A